મળતી માહિતી મુજબ ગાંધીનગરના કુડાસણ ગામે સ્નેહા તેના પતિ અને પાંચ વર્ષની પુત્રી સાથે રહે છે. સ્નેહાએ વૈભવ સાથે પ્રેમલગ્ન કર્યાં હતાં અને હાલમાં સ્નેહા કલેક્ટર ઓફિસમાં નોકરી કરે છે તેમજ જીપીએસસીની પરીક્ષાની તૈયારી કરે છે. લગ્ન જીવન થોડો સમય સારું ચાલ્યું. બાદમાં વૈભવે સ્નેહા પર શંકા કરવાનું શરૂ કરી દીધું હતું. નોકરીમાં સહકર્મચારી સાથે પણ વાત કરવાની ના પાડી દીધી હતી, જેથી તેણે વાત કરવાની પણ બંધ કરી દીધી હતી છતાં પણ વૈભવ તેના પર શંકા રાખીને મારઝૂડ કરતો હતો.